কার্বন টেট্রাক্লোরাইড

কার্বন টেট্রাক্লোরাইড (ইউপ্যাক স্বীকৃত নাম টেট্রাক্লোরোমিথেন ;পরিষ্কারক শিল্পে কার্বন টেট, অগ্নিনির্বাপণে হ্যালন-১০৪ ও শীতক-১০ নামেও পরিচিত) একটি জৈব যৌগ, যার রাসায়নিক সংকেত CCl4। এটি একটি বর্ণহীন তরল ও সুগন্ধযুক্ত। নিম্নস্তরীয় ক্ষেত্রে এই সুগন্ধ শনাক্ত করা যায়। কম তাপমাত্রায় এর দাহ্যতাও থাকে কম। ইতোপূর্বে অগ্নিনির্বাপক যন্ত্রে ব্যাপকভাবে কার্বন টেট্রাক্লোরাইড ব্যবহার করা হত। শীতক ও পরিষ্কারক এজেন্টের পূর্বসূচক হিসেবেও এটি ব্যবহার করা হত। তবে বর্তমানে অগ্নিনির্বাপক, শীতক বা পরিষ্কারক এজেন্ট হিসেবে এর ব্যবহার নেই বললেই চলে। বিষাক্ততা ও নিরাপত্তার বিষয়টি মাথায় রেখে এসব কাজে কার্বন টেট্রাক্লোরাইডের ব্যবহার নিষিদ্ধ করা হয়েছে। এটি কেন্দ্রীয় স্নায়ুতন্ত্রের কার্যক্রমে নেতিবাচক প্রভাব ফেলে। এছাড়াও কার্বন টেট্রাক্লোরাইড যকৃত ও বৃক্কের ক্ষতি সাধন করে। দীর্ঘমেয়াদে কার্বন টেট্রাক্লোরাইড ব্যবহার প্রাণঘাতী হতে পারে। ক্লোরোফর্মকে ক্লোরিনের সাথে বিক্রিয়া করিয়ে ফ্রেঞ্চ রসায়নবিদ অঁরি ভিক্তর রেনো ১৮৩৯ সালে কার্বন টেট্রাক্লোরাইড সংশ্লেষণ করেন। বর্তমানে মিথেনের সাথে ক্লোরিনের বিক্রিয়া সংঘটিত করে কার্বন টেট্রাক্লোরাইড উৎপন্ন করে : CH4 + 4Cl2 → CCl4 + 4HCl তবে এ ধরনের বিক্রিয়ার ফলে ডাইক্লোরোমিথেন ও ক্লোরোফর্ম-ও উৎপন্ন হয়ে যেতে পারে। নিচে বিক্রিয়ার সাহায্যে এটি দেখানো হলো: C2Cl6 + Cl2 → 2 CCl4 ১৯৫০ সালের পূর্বে কার্বন ডাইসালফাইডকে ১০৫ থেকে ১৩০ ডিগ্রি তাপমাত্রায় ক্লোরিনেশন করে কার্বন টেট্রাক্লোরাইড উৎপন্ন করা হতো: CS2 + 3Cl2 → CCl4 + S2Cl2 ১৯৮০ এর দশক হতে কার্বন টেট্রাক্লোরাইডের উৎপাদন ক্রমশ হ্রাস পাচ্ছে। ক্লোরোফ্লোরোকার্বনের চাহিদা হ্রাসও এর অন্যতম কারণ। ১৯৯২ সালে যুক্তরাষ্ট্র/ইউরোপ/জাপানে ৭,২০,০০০ টন কার্বন টেট্রাক্লোরাইড উৎপন্ন হয়। কার্বন টেট্রাক্লোরাইড অণুতে চতুষ্তলকীয় গঠনবিন্যাসে কার্বন পরমাণুগুলো প্রতিসমভাবে বিন্যস্ত থাকে। কেন্দ্রীয় কার্বন পরমাণুর সঙ্গে ক্লোরিন পরমাণুগুলো সমযোজী বন্ধনে আবদ্ধ থাকে। এই প্রতিসম বিন্যাসের কারণেই কার্বন টেট্রাক্লোরাইড অ-পোলার যৌগ। মিথেন গ্যাসের গঠনবিন্যাসও একই রকম ; এটি এক প্রকার হ্যালোমিথেন। দ্রাবক হিসেবে এটি চর্বি ও তেলকে দ্রবীভূত করতে পারে। এছাড়াও কার্বন টেট্রাক্লোরাইড আয়োডিনকে দ্রবীভূত করতে পারে। জৈব রসায়নে, অ্যাপেল বিক্রিয়া সংঘটনে কার্বন টেট্রাক্লোরাইড ক্লোরিনের উৎস হিসেবে কাজ করে। খাম সংগ্রহের ক্ষেত্রেও কার্বন টেট্রাক্লোরাইড ভূমিকা রাখে। খামগুলোর কোনোরকম ক্ষতি সাধন না করেই তাদের জলছাপ বের করতে কার্বন টেট্রাক্লোরাইড ব্যবহার করা হয়। অতিক্ষুদ্র পরিমাণ তরল খামের পেছনে লাগানো হয়; এজন্য একে কালো কাচ বা ট্রের উপর স্থাপন করা হয়। এর ফলে জলছাপ স্পষ্টভাবে দেখা যায়। একদা শীতক কিংবা লাভা বাতিতে কার্বন টেট্রাক্লোরাইড প্রায়শ ব্যবহার করা হত। মোমের উপর প্লবতা বল ক্রিয়াশীল থাকায় এতে ভার যোগ করাই ছিল প্রধান উদ্দেশ্য। জৈব দ্রাবক হিসেবে একসময় এটি ব্যাপকভাবে ব্যবহার করা হলেও স্বাস্থ্যের জন্য কার্বন টেট্রাক্লোরাইড মারাত্মক প্রভাব ফেলে। অবলোহিত বর্ণালিমিতিতেও এর বহুল ব্যবহার পরিলক্ষিত হয়। কার্বন টেট্রাক্লোরাইডে হাইড্রোজেন পরমাণু অনুপস্থিত থাকায় প্রোটন এনএমআর বর্ণালিমিতিতে সচরাচর এর প্রয়োগ দেখা যেত। তবে বর্তমানে ডিউটেরেন্ট দ্রাবক এর স্থান দখল করে নিয়েছে। ১৯১০ সালে মার্কিন যুক্তরাষ্ট্রের ডেলাওয়্যার অঙ্গরাজ্যের পাইরিন উৎপাদন কোম্পানি অগ্নিনির্বাপণে কার্বন টেট্রাক্লোরাইড ব্যবহারের পেটেন্ট লাভ করে। এছাড়াও কলোরাডো অঙ্গরাজ্যের ডেনভার শহরের রেড কমেট কোম্পানি ১৯১৯-১৮৮০ সালে অগ্নিনির্বাপণে কার্বন টেট্রাক্লোরাইড ব্যবহারের সাথে যুক্ত ছিল। ইতোপূর্বে আর-১১ ও আর-১২ শীতকে কার্বন টেট্রাক্লোরাইড ব্যবহার করা হত। তবে মন্ট্রিয়ল চুক্তি স্বাক্ষরিত হবার পর শীতকে এর ব্যবহার নাটকীয়ভাবে হ্রাস পেয়েছে। ভারী ক্লোরিন-৩৭ থেকে প্রস্তুতকৃত কার্বন টেট্রাক্লোরাইড নিউট্রিনো শনাক্তকরণেও ব্যবহৃত হতো। Touloukian, Y.S., Liley, P.E., and Saxena, S.C. Thermophysical properties of matter - the TPRC data series. Volume 3. Thermal conductivity - nonmetallic liquids and gases. Data book. 1970. Reid, Robert C.; Prausnitz, John M.; Poling, Bruce E. (১৯৮৭), The Properties of Gases and Liquids, McGraw-Hill Book Company, পৃষ্ঠা 442, আইএসবিএন 0-07-051799-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIOSH Pocket Guide to Chemical Hazards #0107" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Carbon tetrachloride"। স্বাস্থ্য এবং জীবনের জন্য সহসা ঝুঁকিপূর্ণ। National Institute for Occupational Safety and Health (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Morveau, Louis Bernard baron Guyton de; Gay-Lussac, Joseph Louis; Arago, François; Chevreul, Michel Eugène; Berthelot, Marcellin; Mascart, Éleuthère Élie Nicolas; Haller, Albin (20 অক্টোবর, 1839)। "Annales de chimie et de physique"। Masson. – Google Books-এর মাধ্যমে।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rossberg, Manfred; Lendle, Wilhelm; Pfleiderer, Gerhard; Tögel, Adolf; Dreher, Eberhard-Ludwig; Langer, Ernst; Rassaerts, Heinz; Kleinschmidt, Peter; Strack, Heinz; Cook, Richard; Beck, Uwe; Lipper, Karl-August; Torkelson, Theodore R.; Löser, Eckhard; Beutel, Klaus K.; Mann, Trevor (20 অক্টোবর, 2006)। Chlorinated Hydrocarbons। American Cancer Society। ডিওআই:10.1002/14356007.a06_233.pub2 – Wiley Online Library-এর মাধ্যমে।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Doherty, Richard E. (1 জানু, 2000)। "A History of the Production and Use of Carbon Tetrachloride, Tetrachloroethylene, Trichloroethylene and 1,1,1-Trichloroethane in the United States: Part 1–Historical Background; Carbon Tetrachloride and Tetrachloroethylene"। Environmental Forensics। 1 (2): 69–81। ডিওআই:10.1006/enfo.2000.0010 – Taylor and Francis+NEJM-এর মাধ্যমে।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি" (পিডিএফ)। ২৭ ফেব্রুয়ারি ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ অক্টোবর ২০২০।  "Process of extinguishing fires."। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Red Comet Manufacturing Company | Littleton CO"। www.littletongov.org। ২১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)